FBS 12 Opening Doors/ro

[[Media:FBS_12_Deschizând_uși.pdf|Descărcați aici această pagină ca fișier pdf]]

Laude
Citește o scriptură și cântați un cântec de îmchinare.


 * Exemplu: Citește Psalm 9:1-2 și cântați câteva cântece.

Purtare de grijă
Fiecare să se îngrijească de nevoile celuilalt prin rugăciune, sfaturi biblice și încurajare.


 * Roagă fiecare persoană să vorbească despre un lucru bun care i s-a întâmplat și să explice o provocare pe care a avut-o săptămâna aceasta.


 * Întreabă: „Ce vrei să facă Isus pentru tine săptămâna aceasta?” Rugați-vă unul pentru nevoile celuilalt.

Celebrați credincioșia
Încurajează ținerea la socoteală cu dragoste pentru a-L urma pe Isus.


 * Întreabă: „Ce s-a întâmplat atunci când I-ați încredintat lui Dumnezeu scopurile voastre și pașii practici de acțiune (declarațiile „Eu voi... până...”)”?

Motivație și încurajare
Exprimă-ți viziunea despre cine pot deveni ei în Cristos sau despre ce poate face Dumnezeu prin ei.

Exemplu: De vreme ce toți suntem chemați să Îl urmăm pe Isus și să pescuim oameni, ar trebui să înțelegem că sunt două tipuri de oameni în lume - cei pierduți și cei mântuiți. Oamenii pierduți au nevoie să Îl urmeze pe Isus. Cei salvați au nevoie să învețe să piscuiască pe cei pierduți. Atunci când vezi lumea ca fiind împărțită în două feluri de oameni, atunci interacțiunile tale zilnice devin mai simple. Dacă întâlnești o persoană pierdută, fii martor pentru ea. Dacă întâlnești o persoanî mântuită, oferă-te să o instruiești. Nu poate fi mai ușor de atât!



Contextul
Petru a fost îndrumat de Duhul să meargă într-un raș de lângă mare, numit Cezareea, unde locuia un conducător militar pe nume Corneliu. El era un om al păcii pregătit de Dumnezeu. Petru a ascultat și a călătorit la Cezareea ca să-i vorbească lui Corneliu despre Isus. Haideți să vedem ce se întâmplă.

Lectură

 * Citește sau priviți împreună Faptele apostolilor 10:24-48 de 2-3 ori, în timp ce ceilalți ascultă.

Discuție despre ce au descoperit

 * Fiecare să spună ce anume i-a atras atenția (sau ce i-a plăcut cel mai mult) și de ce.


 * De ce crezi că este importantă această istorisire?


 * Cum putem face lucrurile diferit acum când știm această întâmplare (acest pasaj)?

Relatează și corectează

 * Exersați: roagă o persoană să relateze povestirea și roagă grupul să o corecteze dacă este nevoie.

Rezumat
Oamenii păcii sunt oameni care au relații. Noi putem împărătăși Biblia cu persoane individuale dar, totodată, trebuie să ne uităm la ocaziile de a urma uși deschise, ca sp împărtășim cu prietenii și familia oamenilor păcii. Alte exemple de răspândire a Evangheliei prin intermediul relațiilor sunt cel al Lidiei și al casei ei (Fapte 16:14-15), al temnicerului din Filipi și a casei sale (Fapte 16:30-33) și a lui Matei vameșul și a prietenilor lui (Matei 9:9-10).



Pregătirea pentru misiune
Exersați stabilirea unui eveniment misionar în casa unui om al păcii.


 * Discutați despre modul în care vor ruga oamenii păcii să găzduiască evenimentul.


 * Discutați cum să folosească filme scurte și fragmente din filmul ISUS pentru a avea discuții spirituale folosind cele două întrebări standard.


 * Discutați despre cum să ofere ocazia de a se ruga.


 * Discutați ce să facă mai departe cu cei care își pun credința în Cristos.

În misiune

 * Identifică cel puțin un om al păcii pe care l-ai putea ruga să găzduiască un eveniment.


 * Identifică cinci persoane din Lista ta de cunoștințe în privința cărora vei lua inițiativa de a-i sluji în această săptămână.


 * Scrie declarații „Eu voi... până...” și vorbește despre ele în grupul tău.

Rugăciune pentru misiune
Încredințează în mâna lui Dumnezeu fiecare scop propus. Roagă-L pe Dumnezeu să ne ajute să fim credincioși și să ne folosească ca să începem o lucrare de multiplicare a ucenicilor.